બીજા દિવસે સવારે નોકરી પૂરી થતાં તેઓ પોલીસ લાઈનમાં બાઈક લેવા ગયા હતા ત્યારે બાઈક જોવા મળ્યું ન હતું. આસપાસમાં તેઓએ બાઈકની શોધખોળ કરી હતી, પરંતુ બાઈક મળી આવ્યું ન હતું. બે દિવસ સુધી બાઈકની શોધખોળ કર્યા બાદ પણ બાઈક ન મળતાં તેઓએ આ અંગે બાપુનગર પોલીસ સ્ટેશનમાં બાઈક ચોરીની ફરિયાદ નોંધાવી હતી. બાપુનગર પોલીસ સ્ટેશનના તપાસ અધિકારી ખુમાનસિંહે જણાવ્યું હતું કે પોલીસ લાઇનમાંથી બાઈક ચોરી થઈ છે, હજુ સુધી બાઈક મળી આવ્યું નથી.